text: 6 års fængsel til HA'er
  09 august 2013 kl. 13.27
  Et 51-årigt Hells Angels-medlem er i dag ved retten i Sønderborg blevet idømt seks års fængsel for kokainsmugling.
  I starten af februar i år blev den 51-årige danske statsborger, som er bosat i Spanien, anholdt med tre kilo kokain skjult i sin bil på en landevej i Gråsten.
  Kokainen havde han fået overdraget, af kurerer der var kommet fra Tyskland.
  Dansk og tysk politi har i samarbejde efterforsket sagen, der i dag sendte den 51-årige seks år bag tremmer.
  HA'eren der er fuldgyldigt medlem af Hells Angels i Spanien, modtog dommen.
  